Mefodij Kudrjakov

Mefodij (borgerlig navn Valerij Andrijovytsj Kudrjakov, ukrainsk Мефодій resp. Валерій Андрійович Кудряков; født 11. mars 1949 i Kopytsjyntsi, Ukraina, død 24. februar 2015 i Kyiv) var overhodet for den ukrainske autokefale ortodokse kirke (UAOK) med tittelen metropolitt av Kyiv og hele Ukraina.

Mefodij ble viet til russisk-ortodoks prest i 1987, men gikk i 1990 over fra Moskva-patriarkatet til den nygrunnlagte UAOK. I 1995 ble han med i den ukrainsk-ortodokse kirke (Kyiv-patriarkatet) og ble dennes epark av Khmelnytsk. Få år senere returnerte han til UAOK og ble utnevnt til dennes epark av Ternopil.

I 2000 valgte UAOKs bispemøte Mefodij til kirkas overhode. Han etterfulgte dermed patriark Dmytrij av Kyiv og hele Ukraina.

Ukrainske ortodokse biskoper
Personer fra tidligere Husiatyn rajon
Husiatyn rajon